Foto: Oq uyning eng mushakdor oshpazi

Oq uyda AQSh armiyasida 23 yil xizmat qilgan Andre Rash oshpazlik qiladi, deb yozmoqda TJournal. U Jorj Bush administratsiyasi bilan ham, Barak Obama administratsiyasi bilan ham, Donald Tramp administratsiyasi bilan ham ishlashga ulgurgan.

Uning oshpazlik faoliyati AQSh armiyasida boshlangan. Maktabni bitirishi bilan harbiy xizmatga borgan va “VIP-shaxslar, mehmonlar va generallarni qo‘riqchisi qabilidagi ishlar bilan shug‘ullangan”. U umumiy hisobda armiyada 23 yil xizmat qilgan va Iroqda yarador bo‘lgan.

Rash parallel ravishda Vest-Poynt harbiy akademiyasi, Pentagon uchun qabullar va kechki ovqatlar tashkillashtirgan. Endi esa bu ishlarni Oq uyda bajarmoqda. Rash doimiy oshpaz sifatida ishlamaydi, faqat eng muhim tadbirlarga keladi xolos.

Iyun oyi boshlarida Reddit ijtimoiy tarmog‘ida 2018-yil Vashingtonda o‘tkazilgan prezident tadbirlaridan birida Andre Rash xizmat qilayotgani suratlari tarqalgan. Tarmoq foydalanuvchilari bu suratlardan mem tayyorlab, fotoshop-batl o‘tkazgan.